kardosdrur/scandi-wiki huggingface dataset:
Berlins parlament

Berlins parlament (Abgeordnetenhaus) er delstatsparlamentet i bystaten Berlin. Det har sæde i Den preussiske landdag. Dets præsident er Walter Momper.

Parlamentet bliver valgt hvert femte år ved direkte valg. Det består af mindst 130 medlemmer. Af disse bliver 60 procent valgt i valgkredse og 40 procent over lister.

Delstatsparlamentet vælger den regerende borgmester og senatet.

Sammensætning 
Delstatsvalget i 2011 gav følgende fordeling af mandater:

 SPD 47 sæder (-6)
 CDU 39 sæder (+2)
 Bündnis 90/Die Grünen 29 sæder (+6)
 Die Linke 19 sæder (-4)
 PIRATEN 15 sæder (+15)

Eksterne henvisninger 
Officielle side for Berlins parlament 

Parlament
Big Love

Big Love er en amerikansk tv-serie, der handler om en fundamentalistisk mormonfamilie, som praktiserer polygami. Serien blev sendt i 4 sæsoner og består af 53 afsnit. Serien blev i Danmark sendt på kanal 4. Serien handler om denne fiktive familie, som forsøger at holde deres flerkoneri skjult for omverdenen.

Kritik 
Serien er især blevet kritiseret af Mormonkirken, der som er en sekt inden for mormonismen, der af og til er blevet nævnt i serien. 

Kritikken nåede internationale højder, da HBO, som producerede serien, afslørede at de ville vise den hellige begavelsesceremoni, som mormoner, som deltager i ceremonien, sværger at de aldrig vil afsløre for nogen. Den ene af seriens tre polygame hustruer står til at blive ekskommunikeret fra Mormonkirken, fordi hun praktiserer polygami. Derfor har hun anskaffet sig en tempelanbefaling, så hun har adgang til mormontemplerne og kan få indgået de pagter, som kræves af mormoner for at komme i himlen, inden hun bliver udelukket. Afsnittet blev vist trods protesterne, da producenterne mente, de viste det på en respektabel måde. Tempelceremonierne blev lavet på baggrund af oplysninger fra forhenværende mormoner.

Et andet kritikpunkt gik på, at de fundamentalistiske mormoner blev kaldet mormoner. Den fundamentalistiske mormonkirke blev etableret, efter Mormonkirken forbød polygami, da de fundamentalistiske mormoner mener, at det er vigtigt at leve i en polygam familie for at opnå frelse. Dette var en del af læren hos Mormonkirken, før kirken ændrede praksis.

Referencer

Eksterne henvisninger 
  

Amerikanske tv-serier fra 2000'erne
Tv-programmer fra HBO
Dramaserier fra USA
Preußischer Landtag

Preußischer Landtag (den preussiske landdag) er navnet på en bygning i Berlin som frem til 1934 var sæde for andetkammeret i Preussens parlament, og siden 1993 er sæde for bystaten Berlins parlament.

Den blev opført mellem 1892 og 1898 af arkitekten Friedrich Schulze i italiensk højrenæssancestil som sæde for "Folkekammeret" eller "Deputeretkammeret" i det preussiske parlament.

Historisk betegner Preußischer Landtag det preussiske parlament som helhed, bestående af både overhuset (Preußisches Herrenhaus) og underhuset (Preußisches Abgeordnetenhaus).

Litteratur 

Hans Wilderotter: Das Haus der Abgeordneten: Ein Denkmal preußischer und deutscher Geschichte in der Mitte Berlins. Philo Fine Arts, Dresden 2001,

Eksterne links 

 Tabelle zur Geschichte des Preußischen Landtags 

Bygninger, konstruktioner og anlæg i Berlin
Mr. Garrison

Herbert Garrison også kendt som Mr./Mrs Garrison er en tegnefilmsfigur fra den amerikanke tegnefilmserie South Park, som er blevet vist på Comedy Central siden 1997. Hans stemme indtales af Trey Parker.

Mr./Mr. Garrison er lærer i de fire hovedpersoners (Stan Marsh, Eric Cartman, Kyle Broflovski og Kenny McCormick) klasse. I afsnittet "Fourth Grade" finder Mr. Garrison ud af at han er homoseksuel og i afsnittet "Mr. Garrisons Fancy New Vagina" i sæson 9 får Herbert Garrison en kønsskifteoperation. Mr. Garrison har været kærester med bipersonen Mr. Slave indtil afsnittet "Mr. Garrisons Fancy New Vagina".

Signalement af Mr. Garrison 
 Alder – 46 år
 Køn – Mand / Kvinde
 Hårfarve – Grå
 Stilling – Skolelærer
 Religion – Kristendom (I en enkelt episode er han ateist)
 Første optræden – Cartman Gets an Anal Probe (13. august 1997)
 Sidste optræden – Over Logging (16. april 2008)
 Beklædning – Sorte sko, mørkegrønne bukser, grøn skjorte og briller. Desuden bærer han ofte på en hånddukke kaldet Mr. Hat.
 Stemmelagt af – Trey Parker 

Figurer fra South Park
Endoskopi

Endoskopi er en lægevidenskabelig metode hvor man med avanceret udstyr kan se direkte ind i kroppens hulrum. Der er udviklet optisk udstyr til undersøgelse-diagnostik og behandling gennem stort set alle kroppens åbninger.
Fiberskopet blev opfundet i 1951 af Holger Møller Hansen Ideen blev overtaget 20 år senere af det japanske firma Olympus og sat i produktion.

Virkemåde 
I princippet indføres en bøjelig rørformet kikkert i kroppen. I spidsen af denne er der et optisk system samt lys, der genereres i en lysgenerator, og føres til endoskopets spids med lysfibre. Optikken opfanger billedet, og samler det på en elektronisk chip, ligeledes i spidsen af skopet, og sender et videobillede tilbage gennem skopet til en billedgenerator, og herfra til en videoskærm. I endoskopet er der oftest en eller flere få mm brede "arbejdskanaler", hvorigennem operatøren kan indføre forskellige instrumenter, f.eks vævsprøvetænger (biopsitang), knive, polypslynger, brændeelektroder, injektionskanyler m.m.

Varianter 

De hyppigste endoskoper er
 Gastroskop (ØsofagoGastroDuodenoskop) til undersøgelse af spiserør, mavesæk og tolvfingertarm
 Sigmoideoskop til undersøgelse af de nederste 70 cm af tarmen (sigmoideum)
 Koloskop til undersøgelse af hele tyktarmen (colon) og de nederste cm af tyndtarm
 Laryngoskop til undersøgelse af de øvre luftveje
 Bronchoskop til undersøgelse af lungernes bronkietræ
 Otoskop til øreundersøgelse
 Laparoskop til undersøgelse/behandling af organer i bughulen (Laparoskopi)
 Koledokoskop til galdevejsundersøgelser
 Arthroskop til ledundersøgelser
 Cystoskop til blæreundersøgelser
 Urethroskop til urinrørsundersøgelse
 Ureteroskop til undersøgelse af urinledere

Se også

Noter

Eksterne links 
 Resources for people who use endoscopes. 
 Diagnostic and Therapeutic Endoscopy – Open-Access Journal 
 DAVE Project , Digital Atlas of Video Education – Gastroenterology
 Global Rating Scale , GRS – Quality Assurance for Endoscopy
 Endoscope Repair Parts 
 "How I Do It" — Removing large or sessile colonic polyps . Dr. Brian Saunders MD FRCP; St. Mark’s Academic Institute; Harrow, Middlesex, UK. Retrieved April 9, 2008.

Medicinske apparater
Gastroenterologi
Optiske apparater
Cruzeiro Esporte Clube

Cruzeiro Esporte Clube (forkortet Cruzeiro E.C., Cruzeiro) er en fodboldklub beliggende i byen Belo Horizonte, delstaten Minas Gerais i Brasilien. Klubben, som blev stiftet den 21. januar 1921, har sit fokus på fodbold og volleyball, men har også afdelinger med semi-professionelle hold i atletik og andre sportsgrene.

Titler 

Kontinentale

 Copa Libertadores da Ameríca (2): 1976, 1977

 Recopa Sudamericana (1): 1998

Nationale

 Campeonato Brasileiro Série A: (4) 1966, 2003, 2013, 2014

 Copa do Brasil: (6) 1993, 1996, 2000, 2003,2017, 2018

Statslige

 Campeonato Mineiro: (40): 1926, 1928, 1929, 1930, 1940, 1943, 1944, 1945, 1956, 1959, 1960, 1961, 1965, 1966, 1967, 1968, 1969, 1972, 1973, 1974, 1975, 1977, 1984, 1987, 1990, 1992, 1994, 1996, 1997, 1998, 2002, 2003, 2004, 2006, 2008, 2009, 2011, 2014, 2018, 2019

Eksterne henvisninger 

 Officiel hjemmeside for Cruzeiro E.C.
 Informationer omkring Mineirão 

Fodboldklubber i Brasilien
Etableret i 1921
Belo Horizonte
Barbara Boxer

Barbara Levy Boxer (født 11. november 1940) er en amerikansk politiker fra Demokraterne. Hun var indtil januar 2017 juniorsenator for delstaten Californien.

Barbara blev første gang valgt til Senatet i 1992 og havde posten indtil starten af 2017. Hun meddelte i januar 2015, at hun ikke søger genvalg i 2016.

Referencer

Eksterne henvisninger 

Medlemmer af Senatet i USA
Medlemmer af USA's kongres for det demokratiske parti
Calista Flockhart

Calista Kay Flockhart (født 11. november 1964 i Freeport, Illinois, USA) er en amerikansk skuespiller, der er bedst kendt for sin hovedrolle i tv-serien Ally. Hun medvirkede bl.a. også i The Birdcage fra 1996. I øjeblikket er hun aktuel med tv-serien Brothers & Sisters.

Flockhart har vundet både priserne Golden Globe, Screen Actors Guild og Theatre World Award.

15. juni 2010 giftede hun sig med skuespilleren Harrison Ford.

Eksterne henvisninger 

 

Skuespillere fra Illinois
Sanne Grangaard

Sanne Grangaard (født 28. juli 1961) er en dansk skuespiller.

Grangaard er uddannet fra Statens Teaterskole i 1987.

Filmografi 
 Skyggen af Emma (1988)
 Sofie (1992)
 To mand i en sofa (1994)
 Klinkevals (1999)
 Juliane (2000)

Tv-serier 
 TAXA (1997-1999)
 Ved stillebækken (1999-1999)

Eksterne henvisninger 
 

Skuespillere fra Danmark
Sofie (film)

Sofie  er en dansk film fra 1992, instrueret af Liv Ullmann, der også har skrevet manuskriptet med Peter Poulsen. Filmen, der omhandler en jødisk kvinde, bygger på en roman af Henri Nathansen og udspiller sig i sidste del af 1800-tallet.

Medvirkende
 Karen-Lise Mynster 
 Erland Josephson
 Ghita Nørby 
 Torben Zeller
 Jesper Christensen
 Lotte Hermann
 Elin Reimer
 Lone Helmer 
 Elna Brodthagen 
 Henning Moritzen
 Kirsten Rolffes
 Anne Werner Thomsen 
 Sanne Grangaard 
 Peter Hesse Overgaard 
 Peter Schrøder 
 John Hahn-Petersen 
 Hardy Rafn 
 Mari Maurstad 
 Claus Bue
 Stig Hoffmeyer

Eksterne henvisninger 
 

Danske film fra 1992
Dramafilm fra Danmark
Film baseret på værker af danske forfattere
Film fra Danmark (administrationskategori)
Dansksprogede film
Kalix kommun

Kalix kommun er en svensk kommune i Norrbotten i Norrbottens län.

Større byer 

 Bredviken
 Båtskärsnäs
 Gammelgården
 Kalix (hovedby)
 Karlsborg
 Morjärv
 Nyborg
 Påläng
 Risögrund
 Rolfs
 Sangis
 Töre

Kommuner i Norrbottens län
Robert Lechte

Robert Lecht (født 3. august 1978) er en svensk håndboldspiller, der spiller som målmand for Århus GF i Håndboldligaen.

Lechte har spillet syv landskampe for det svenske landshold.

Eksterne links 
 Spillerinfo

Håndboldspillere fra Sverige
Håndboldspillere fra IFK Skövde
Toke Holst

Toke Falkenberg Holst (født 1. december 1981 i Odder) er en dansk håndboldspiller, der spiller for Århus GF i Håndboldligaen. Han skiftede til klubben fra ligarivalerne Team Tvis Holstebro i 2004.

Holst har tidligere optrådt på det danske håndboldlandshold.

Eksterne links 
 Spillerinfo

Håndboldspillere fra Danmark
David Vitter

David Vitter (født 3. maj 1961 i New Orleans, Louisiana) er republikansk senator til det amerikanske senat for Louisiana fra 2005 til 2017. Hans medsenator var republikanske Bill Cassidy.

Eksterne henvisninger 

Medlemmer af Senatet i USA
Curtiss A-12 Shrike

Curtiss A-12 Shrike var et amerikansk tosædet jagerbomber.

A-12 Shrike var en videreudvikling af A-8 Shrike der var udstyret med forskellige væskekølede motorer. Oprindeligt blev maskinerne bestilt som A-8B, men af hensyn til problemerne med de væskekølede motorer blev denne udgave i stedet for udstyret med en Wright R-1820-21 Cyclone stjernemotor og fik derfor betegnelsen A-12.

De første A-12 Shrike blev tildelt 3rd Attack Group fra december 1933. I 1936 begyndte de at blive afløst i rollen som jagerbombere af mere moderne flytyper, og nogle af dem overgik til flyveskoler før flytypen blev udfaset i 1942. I alt blev 46 flyvemaskiner produceret for amerikansk tjeneste, og 20 tilsvarende flyvemaskiner blev produceret for Kina og leveret fra 1936.

Kilder 

Kampfly
Militærfly fra USA
1-motors propelfly
Mads Lind

Mads Lind (født 7. juli 1980 i Aarhus) er en dansk tidligerehåndboldspiller, der spillede for Århus Håndbold i Håndboldligaen. 

Han spillede for klubben siden den blev stiftet i 2010 og spillede fra 2001, hvor klubben hed Århus GF. 

Mads Lind spillede hele sin professionelle karriere i Århus Håndbold og forgængeren Århus GF (2001-2010). Han var i mange år anfører for klubben, indtil han indstillede sin karriere i juli 2015. Han havde ved sit karrierestop såvel kamp- som scoringsrekord for klubben.

Med klubben opnåede Mads Lind at vinde landspokalturneringen i 2012, hvor det blev til finalesejr på 27-26 over Skjern. Desuden var han med til at vinde DM-sølv i 2004-05 og -bronze i 2007-08.

I 2002 blev Lind involveret i en dopingsag, da han blev testet positiv for brug af anabolske steroider og modtog to års karantæne fra DHF. Det var den første dopingsag i dansk håndbold.

Han arbejder i dag med internationalt salg.

Referencer 

Håndboldspillere fra Danmark
Dopingsager i håndbold
Personer fra Aarhus
Blanche Lincoln

Blanche Lincoln (født 30. september 1960 i Helena, Arkansas) er en demokratisk politiker, som tidligere repræsenterede staten Arkansas i det amerikanske senat. Lincoln sad som senator i perioden 1999-2011. Ved det amerikanske Midtvejs valg i 2010 tabte hun sit sæde i Senatet til John Boozman fra Det Republikanske Parti. 

Blanche Lincoln sad tidligere i Repræsentanternes Hus, hvor hun fra 1993-1997 repræsenterede Arkansas' Første Kongres Distrikt. 

Sin sit nederlag i 2010 har Lincoln arbejdet som lobbyist i Washington D.C.

Eksterne henvisningerg 

Medlemmer af Senatet i USA
Personer fra Arkansas
Medlemmer af USA's kongres for det demokratiske parti
Medlemmer af USA's kongres fra Arkansas
Jesper Storm

Jesper Storm (født 23. juli 1982) er en dansk tidligere håndboldspiller, der har spillet for Århus GF og KIF Kolding i Håndboldligaen.

Han stoppede karrieren i januar 2009 på grund af dårlig ryg.

Håndboldspillere fra Danmark
Håndboldspillere fra Kolding IF
Håndboldspillere fra Århus GF
Mark Pryor

Mark Lunsford Pryor (født 10. januar 1963 i Fayetteville, Arkansas) er demokratisk senator til det amerikanske senat fra Arkansas. Han tjener sammen med den ligeledes demokratiske Blanche Lincoln.

Ved midtvejsvalget i 2014 tabte han til republikanske kandidat Tom Cotton, hvorfor Pryors periode som senator endte den 3. januar 2015.

Eksterne henvisninger 

Medlemmer af Senatet i USA
Personer fra Arkansas
Medlemmer af USA's kongres fra Arkansas
Sheldon Whitehouse

Sheldon Whitehouse (født 20. oktober 1955 i New York City, New York) er en demokratisk senator fra Rhode Island til det amerikanske senat. Han tjener sammen med den ligeledes demokratiske Jack Reed.

Eksterne henvisninger 

Medlemmer af Senatet i USA
Personer fra New York City
Ford Mondeo

Ford Mondeo er en personbilsmodel fra den tyske afdeling af bilfabrikanten Ford Motor Company, som siden starten af 1993 har været fremstillet i fire forskellige generationer på deres fabrik i Genk i den østlige del af Limburg-provinsen i Belgien. Nævnte fabrik har siden 2006 også produceret MPV'en Ford Galaxy, som tidligere blev bygget i samarbejde med Volkswagen, og dennes søstermodel S-MAX. Siden fabrikkens lukning i sommeren 2014 er modellen blevet fremstillet i Almussafes ved Valencia i Spanien.

Modellens hovedkonkurrenter har i hele dens levetid været Volkswagen Passat og Opel Vectra/Insignia.

Om navnet 
Navnet "Mondeo" er hentet fra det latinske ord for verden, "mundus".

Modelhistorie 
Mondeo er i Europa efterfølger for den i sensommeren 1982 introducerede Ford Sierra, og i store dele af Asien for Ford Telstar. Den første generation, som var i produktion fra starten af 1993 til efteråret 2000, var bygget med idéen om en "verdensbil". Med vidtgående identisk teknik adskilte formsprog og navn på den europæiske Mondeo sig fra dens amerikanske søstermodeller Mercury Mystique og Ford Contour.

Mellem 1994 og 2000 kostede alle tre karrosserivarianter (sedan, combi coupé og stationcar (Turnier)) det samme. I Danmark findes stationcaren også som varebil med gule nummerplader og uden bagsæde.

I sommeren 1996 blev designet på de europæiske og amerikanske modeller vidtgående ensrettet. Med den nye modelserie i efteråret 2000 blev designet ændret fra "Cab-Forward-Design" til det dengang nye "New-Edge-Design".

Endnu et modelskifte fandt sted i foråret 2007, hvor den nye model fik Martin Smiths "kinetic-design".

Den fjerde generation af Mondeo, som igen findes som stationcar Turnier samt som sedan og combi coupé, skulle have været på markedet i sensommeren 2013. På grund af lukningen af Ford-fabrikken i Genk blev modellen dog udsat til efteråret 2014.

De enkelte generationer

Referencer

Eksterne henvisninger 

 Officielt websted
Vegard Samdahl

Vegard Samdahl (født 21. marts 1978) er en norsk håndboldspiller, der spiller for Århus GF i Håndboldligaen.

Samdahl har desuden optrådt på det norske håndboldlandshold.

Eksterne links 
 Spillerinfo

Håndboldspillere fra Norge
Håndboldspillere fra IFK Skövde
Sune Agerschou

Sune Duevang Agerschou (født 10. marts 1974 i Esbjerg) er en tidligere dansk håndboldspiller, der til sidst spillede som målmand for Skjern Håndbold i Håndboldligaen. Han har tidligere spillet for ligarivalerne GOG Svendborg, og den tyske Bundesliga-klub SC Magdeburg, som han vandt Champions League med, som den første danske herrespiller.

Agerschou er gift med Chanette Dall Agerschou, og sammen har de 3 børn: Sebastian Dall Agerschou, Frederikke Dall Agerschou og Malthe Dall Agerschou.

Agerschou har spillet 33 kampe for det danske håndboldlandshold.
Sune Agerschou har i 2007 etableret en organisations- og lederudviklingsvirksomhed: www.agerschouhansen.dk sideløbende med den fortsatte håndboldkarriere.

Han indstillede sin aktive karriere som 36-årig i 2010 pga. piskesmæld og hjernerystelse  og arbejder i dag som sportschef i Ribe-Esbjerg HH.

Referencer

Eksterne links 
 Spillerinfo 

Håndboldspillere fra Danmark
Håndboldspillere fra SC Magdeburg
Håndboldspillere fra Skjern Håndbold
Håndboldspillere fra GOG
Personer fra Esbjerg
Pelle Larsen

Pelle Larsen (født 1. september 1979 i København) er en tidligere dansk håndboldspiller, der senest spillede for Århus Håndbold i Håndboldligaen. Han har tidligere spillet for Ajax København, AaB Håndbold, Skjern Håndbold og har desuden haft to udlandsophold i henholdsvis spanske BM Altea og schweiziske BSV Bern Muri.

Larsen har tidligere optrådt på det danske håndboldlandshold.

Eksterne links 
 Pelle Larsens hjemmeside 
 Spillerinfo 

Håndboldspillere fra Danmark
Håndboldspillere fra Ajax København
Håndboldspillere fra AaB Håndbold
Håndboldspillere fra Skjern Håndbold
Håndboldspillere fra Århus Håndbold
Simon Krogh

Simon Krogh (født 27. marts 1980 i Fredericia) er en dansk håndboldspiller, der spiller for Ribe-Esbjerg HH i 1. division. Han har tidligere optrådt for ligarivalerne Fredericia HK.

Eksterne links 
 Spillerinfo 

Håndboldspillere fra Danmark
Personer fra Fredericia
Dennis Mathiasen

Dennis Mathiasen (født 12. juli 1981) er en dansk håndboldspiller, der spiller for Ribe-Esbjerg HH i 1. division. Han var i foråret 2010 udlejet til klubben, og i maj 2010 underskrev han en 3 årig aftale med klubben.

Klubber 
 Skjern Håndbold, 2000-2010
 Ribe-Esbjerg HH (udlejet foråret 2010)
 Ribe-Esbjerg HH, 2010-

Eksterne henvisninger 
 Dennis Mathiasen spillerprofil  på Ribe-Esbjerg HH hjemmeside.

Håndboldspillere fra Danmark
Håndboldspillere fra Skjern Håndbold
Vignir Svavarsson

Vignir Svavarsson (født 20. juni 1980) er en islandsk håndboldspiller, der spiller for TTH Holstebro i 888ligaen i Danmark. Han har tidligere optrådt for Skjern Håndbold, TBV Lemgo og HC Midtjylland.

Svavarsson har i en årrække været fast bestanddel af det islandske landshold.

Eksterne henvisninger 
 Spillerinfo 

Håndboldspillere fra Island
Håndboldspillere fra HC Midtjylland
Håndboldspillere fra Skjern Håndbold
Håndboldspillere fra TBV Lemgo
Raúl Tamudo

Raúl Tamudo Montero (født 19. oktober 1977) er en spansk tidligere fodboldspiller, som var angriber hos Sabadell i Segunda División. Han har spillet for klubben siden sommeren 2013. Han var primært tilknyttet RCD Espanyol.

Hos Espanyol vandt han blandt andet Copa del Rey to gange og deltog i en UEFA Cup-finale. Med to scoringer mod lokalrivalerne fra FC Barcelona den 9. juni 2007 blev han den mest scorende spiller i klubben gennem tiderne med 112 mål.

På Spaniens fodboldlandshold nåede Tamudo fem mål i tretten kampe. Han var en del af den sølvvindende spanske trup ved OL i 2000.

Eksterne henvisninger 

Fodboldspillere fra Spanien
Fodboldspillere fra Catalonien
Fodboldspillere fra RCD Espanyol
Fodboldspillere fra Deportivo Alavés
Fodboldspillere fra UE Lleida
Fodboldspillere fra Real Sociedad
Fodboldspillere fra Rayo Vallecano
Olympiske sølvmedaljevindere fra Spanien
Medaljevindere ved sommer-OL 2000
Fodboldspillere fra CF Pachuca
Cruzeiro

Cruzeiro kan være flere ting. Her i blandt:

 Cruzeiro Esporte Clube – En brasiliank fodboldklub fra storbyen Belo Horizonte i delstaten Minas Gerais.
 Brasiliansk Cruzeiro – en tidligere møntfod i Brasilien.
Kasper Jørgensen (håndboldspiller, født 1977)

Kasper Dan Jørgensen (født 9. februar 1977 i Gentofte) er en dansk håndboldspiller, der spiller for GOG. Før dette spillede han for Team Sydhavsøerne og før dette for GOG Svendborg i Håndboldligaen, men skiftede til Team Sydhavsøerne, da GOG Svendborg TGI gik konkurs. 

Jørgensen er spillende direktør i GOG 2010. 

Jørgensen har tidligere optrådt på det danske håndboldlandshold, og har vundet VM med ungdomslandsholdet.

Eksterne henvisninger 
 
 Spillerinfo
 GOG 2010s direktion

Håndboldspillere fra Danmark
Ásgeir Örn Hallgrímsson

Asgeir Örn Hallgrimsson (født 17. februar 1984) er en islandsk håndboldspiller, der resten spiller for Faaborg HK 2009/10-sæsonen ud, hvorefter han skifter til den tyske Bundesligaklub TSV Hannover-Burgdorf. Han har tidligere spillet for GOG Svendborg i Håndboldligaen og for Bundesliga-klubben TBV Lemgo.

Hallgrimsson spiller desuden på det islandske landshold.

Eksterne henvisninger 

 Spillerinfo

Noter 

Håndboldspillere fra Island
Peter Svensson

Peter Svensson (født 28. december 1983) er en dansk tidligere håndboldspiller. Han har spillet for GOG Svendborg og Bjerringbro-Silkeborg i Håndboldligaen. Han vandt DM-guld med GOG i 2007.

Svensson har tidligere spillet i Sierslev HK og Dalby IF.

8. september 2010 meddelte Svensson at han indstille karrieren på grund af en knæskade.

Fra 1. januar 2011 er Peter Svensson assistenttræner for TMS Ringsted 1. herrehold.
I første omgang for en periode på 2 1/2 år.

Han har en meget sej bror.

Håndboldspillere fra Danmark
Håndboldspillere fra GOG
Håndboldspillere fra Bjerringbro-Silkeborg
Thorpe Park

Thorpe Park er en forlystelsespark lokaliseret i London, England.

Forlystelsesparken blev bygget i 1979 på stedet for en grusgrav, som blev delvist oversvømmet med den intentionen om at skabe et vandbaseret tema for parken. Parkens første rutsjebane, kaldet Colossus, blev tilføjet i 2002. The Tussauds Group, som havde købt parken i 1998, solgte i 2007 parken til Merlin Entertainments, som nu administrerer parken på en lejekontrakt af ejeren Nick Leslau.

Referencer

Ekstern kilde/henvisning
Thorpe Parks officielle hjemmeside

Forlystelsesparker i Storbritannien
Parker i London
Merlin Entertainments